LRT televizija

LRT televizija – visuomeninė Lietuvos televizija, transliuojanti Lietuvos žiūrovams informacines, šviečiamąsias, kultūrines ir pramogines programas, taip pat religines laidas bei laidas tautinėms mažumoms.

Matoma visoje šalyje ir per palydovą „Sirius 4“ Šiaurės ir Rytų Europoje (vienas iš „Viasat“ paketo koduotų kanalų).

Istorija 

LRT televizija įsteigta 1957 m. vasario 25 d. LTSR Kultūros ministerijos įsakymu Nr. 71 ir pavadinta Vilniaus televizijos studija. Jos direktore paskirta Stanislava Borisienė, iki tol buvusi Vyriausiosios radijo informacijos valdybos viršininko pavaduotoja. 1957 m. birželį Vilniaus televizijos studija ir Vyriausioji radijo informacijos valdyba buvo sujungtos į vieną organizaciją – Radijo ir televizijos komitetą. Vilniaus televizijos studiją Komiteto raštvedyboje imta vadinti „Televizijos studija“, o atsakingu už jos veiklą 1957 m. gruodžio 9 d. paskirtas Radijo ir televizijos komiteto pirmininko pavaduotojas Leonas Mykolaitis.

1965 m. kovo 16 d. Televizijos studijos direktoriumi paskiriamas Vladas Leipus.

1957 m. balandžio 30 d. transliuota pirmoji Vilniaus televizijos studijos laida.

1975 m. vasario 26 d. transliuota pirmoji spalvota Lietuvos televizijos laida.

Nuo 1957 iki 1990 m. vadinosi TV Vilnius (Lietuvos TSR televizija), nuo 1990 iki 1998 m. ir nuo 2002 iki 2012 m. liepos 27 d. – LTV, nuo 1998 iki 2002 m. – LRT, o nuo 2012 m. liepos 28 d. vadinasi LRT televizija.

2014 m. sausio 20 d. pradėta pirmojo nacionalinio raiškiosios televizijos kanalo Lietuvoje LRT televizija HD transliacija, o nuo 2014 m. rugsėjo 22 d. televizija imta transliuoti visą parą.

Programa 

LRT televizijos programą sudaro:
 26 proc. – informacinės laidos
 11 proc. – visuomeninės ir publicistinės laidos
 11 proc. – pramoginės
 10 proc. – pažintinės
 7 proc. – kultūros
 3 proc. – sporto
 beveik 3 proc. – religinės ir tautinių mažumų laidos
 likusią dalį – vaidybiniai, dokumentiniai filmai ir serialai

Informacinės laidos 

LRT televizijos didžiąją programos dalį sudaro informacinės laidos:

 Panorama – transliuojama kasdien 20:30 val.
 Žinios – transliuojama kasdien 17:30 val. (su vertimu į gestų kalbą), savaitgaliais – 15:30 val.
 Labas rytas, Lietuva – transliuojama darbo dienomis 06:02–09:00 val., šeštadieniais – 09:00-11:00 val.
 Laba diena, Lietuva – transliuojama darbo dienomis 14:00–16:00 val.
Dienos tema – transliuojama darbo dienomis 21:00 val. 
 Savaitė – transliuojama sekmadieniais 19:30 val.

Sezonų šūkiai 

 1999–2000 m. „Jūsų televizija“
 2000–2001 m. „Šis kanalas - geras kanalas“
 2001–2002 m. „Laikas įsijungti...“
 2002–2003 m. „Kartu su LTV“
 2003–2006 m. „Pasilik su LTV“
 2006–2007 m. „Pirma. Patikima. Tavo“
 2008–2009 m. „Tai, kas svarbiausia“
 2009–2010 m. „Tūkstančiai prasmingų akimirkų“
 2011–2013 m. „Tai, kas svarbiausia“
 2013–2014 m. „Tai, kas svarbiausia. Tai, kas tikra“
 2014–2015 m. „Tai, kuo didžiuojamės!“
 2016–2017 m. „Čia Lietuva. Čia LRT“
 2017–2018 m. „Mes Lietuva. Mes – LRT“
 2018–2019 m. „Renkamės iššūkius“
2019–2020 m. „Tegul žydi laisvė“
2020–2021 m. „Daugiau erdvės mintims“

Direktoriai 
 Vladas Leipus – 1965–1990 m.
 Algirdas Kaušpėdas – 1990–1992 m.
 Saulius Sondeckis – 1993–1996 m.
 Raimondas Šeštakauskas – 1997–1998 m.
 Romas Jankauskas – 1999–2001 m.
 Rita Miliūtė – 2001–2003 m.
 Šarūnas Kalinauskas – 2003–2008 m.
 Rimvydas Paleckis – 2008–2013 m.

Logotipai

Šaltiniai

Literatūra 
 Lietuvos televizija: ekrano spalvos ir šešėliai: fotoalbumas (sud. Gintaras Aleknonis). – Vilnius: Vaga, 2007. – 151 p.: iliustr. + 1 vaizdo diskas (DVD). – ISBN 978-5-415-01951-9

Nuorodos 
 LRT televizijos svetainė
 Svetainė vaikams 

LRT